Kamoliddin Murzoyev: “O‘zbekistonda futbol darajasi Qozog‘istondan yuqori”

O‘zbekistonlik taniqli hujumchi Kamoliddin Murzoyev “Sports.uz” nashriga bergan intervyusi chog‘ida O‘zbekiston va Qozog‘iston chempionatlarini o‘zaro taqqosladi, deb xabar beradi “Uff.uz”.

“Men Ukraina chempionatida bor-yo‘g‘i yarim yil o‘ynaganman. Buning ustiga asosiy tarkib o‘yinchisi emas edim va qandaydir baho berishim qiyin.
O‘zbekiston va Qozog‘iston chempionatlariga kelsak, taqqoslash mumkin. Aytish kerakki, O‘zbekistonda, asosan, taktik va texnik futbol, bu yerda esa, asosan, jismoniy kuchga tayaniladi. Futbol sifatlari bo‘yicha O‘zbekistonda futbol darajasi Qozog‘istondagidan yuqoriroq turadi. Shuningdek, maydon sifatlari borasida ham bizniki yaxshiroq”, — dedi Murzoyev.